text: Inici > Blogs > blog de Interacció > Les biblioteques a Interacció
  Publicat per Interacció [1] el 28/05/2013 - 13:53 | Última modificació: 22/07/2015 - 12:29
  Els dies 8, 9 i 10 de maig van tenir lloc les jornades d'Interacció [2]. Aquest any la trobada presentava dues grans novetats: un format més participatiu amb activitats simultànies i una plataforma virtual [3] que des dels mesos previs ja anava fent boca. El tema, aquest any entorn a "El valor públic de la cultura i les eines per a gestionar-la", feia també que prestéssim especial atenció a l'esdeveniment. Responsables i professionals de la cultura així ho van creure també si considerem que en total van ser 600 els inscrits.
  La taula de dijous al matí va començar amb la intervenció de la Manuela que ens va centrar el tema i ens va recordar com som d'importants les biblioteques per lluitar contra les desigualtats i la necessitat de treballar amb la comunitat: "Treballar amb els altres, no per als altres" va repetir en més d'una ocasió; una bona injecció de motivació per començar el dia. Posteriorment en Frank ens va explicar com estan treballant aquest tema a Holanda, posant especial èmfasi en la metodologia i en la importància de comunicar els beneficis de la biblioteca pública a la societat. La darrera en intervenir va ser la Rosa que només començar, va arrencar els xiuxiuejos de la sala. El titular no era per a menys: "Per cada 1€ invertit en la XBM els usuaris obtenen 2,25€ de benefici directe". Posteriorment va anar desgranant l'estudi en què hem anat treballant els darrers mesos, el resum del qual està disponible a la plataforma virtual [4] i que en breu estarà disponible en la seva versió completa.
  Font original: Bibliosfera maig 2013 #60 [5]
  Inicia sessió [3] o registra't [6] per enviar comentaris
  URL d'origen: https://interaccio.diba.cat/CIDOC/blogs/2013/05/28/les-biblioteques-a-interaccio
  [2] http://www.diba.es/cerc/interaccio
  [4] https://interaccio.diba.cat/documents/breu-recull-de-la-metodologia-utilitzada-en-lestudi-estimar-el-valor-social-generat-per-le